stanford-oval/wikipedia huggingface dataset:
תהליך בלתי הפיך
אי הפיכות מכנית חיצונית

במכניקה ובפיזיקה קלאסית בכלל ישנם מעברי אנרגיה רבים שאינם תרמודינמיים באופיים, ומכילים שינוי של עבודה ואנרגיה פוטנציאלית לחום שמגיע למאגר חום הסובב אותם (כמו האוויר), באופן שהתהליך המתקבל בין הגופים הוא איזותרמי. בין תהליכים אלו אפשר למנות:
חיכוך כתוצאה משפשוף שני מוצקים.
בחישה לא רגולרית של נוזל צמיג.
דפורמציה פלסטית של מוצק.
מעבר מטען דרך נגד.
זיכרון מגנטי של חומר.
כדי להפוך את התהליך במלואו, יש להפוך את כיוון מעבר האנרגיה כך שחום יצא מהמאגר ויהפוך כולו לעבודה. תהליך כזה אסור על פי החוק השני (באחד מניסוחיו המוקדמים, שמיוחס ללורד קלווין) ועל כן כל התהליכים לעיל הם בלתי הפיכים.
כאשר התהליכים הללו קורים במערכת מבודדת, את תפקיד מאגר החום ממלאים הגופים עצמם שמתחממים. התהליך לכן הוא אדיאבטי, ואינו מכיל זרימת חום פנימה או החוצה מהמערכת. במקום זאת, תהליכים אלו מלווים בעליה בטמפ' של המערכת. כתוצאה מכך, על מנת להחזיר את המערכת ואת סביבתה המקומית למצב הראשוני מבלי לעורר שינויים במקום אחר, יש צורך תהליך דומה בו האנרגיה הכוללת של המערכת נותרת זהה, אבל חום יומר במלואו לעבודה. גם תהליך כזה אינו אפשרי לפי החוק השני, ולכן גם התהליכים הללו בלתי הפיכים.
מנקודת המבט של המכניקה הקלאסית, תהליכים אלה קשורים בכוחות לא משמרים, דוגמת חיכוך וצמיגות. תהליכים כאלה, שמנקודת המבט הלא-תרמודינמית נראים כאילו אינם משמרים אנרגיה, נתפסים בתרמודינמיקה כתהליכים שמשמרים אנרגיה אבל הופכים עבודה לחום - ולכן אינן משמרים.
תהליכים המכילים המרה של עבודה לאנרגיית חום פנימית מוגדרים כנובעים מאי הפיכות מכנית חיצונית.
אי הפיכות מכנית פנימית

באופן שדומה לתהליכים הקודמים, ניתן לדבר על אי-הפיכות מכנית פנימית, שעוסקת בתהליכים בהם ישנה המרה של אנרגיה פנימית של מערכת לאנרגיה מכנית ולאחר מכן בחזרה לאנרגיה פנימית, באופן שמייצר גם חום, אך ללא אינטראקציה חיצונית.
דוגמאות לתהליכים אלו:
התפשטות של גז אידיאלי בואקום (התפשטות חופשית, התפשטות ג'אול).
זרימת גז דרך נחיר או שסתום (תהליך עצור, התפשטות ג'אול-תומסון).
שבירה של כבל מתוח כתוצאה מחיתוכו.
קריסה של בועת סבון.
בתהליכים כאלה אנרגיה פוטנציאלית מאקרוסקופית הופכת לאנרגיה קינטית של תנועה לא רגולרית ותנודות אשר הופכת בתורה לאנרגיה פנימית ולחום (במקרה כמו של הכבל או הבועה), או לאנרגיה פנימים וחום בתוך הגז (בתהליכים שמערבים זרימת גז). בתהליכים כאלה נאמר שישנה אי הפיכות מכנית פנימית.
אי הפיכות תרמית חיצונית ופנימית

תהליכים המכילים מעבר חום בין המערכת לבין המאגר עקב הבדל טמפ', כדוגמת התהליכים הבאים:
הולכה או הקרנה של חום מהמערכת אל מאגר קר יותר.
הולכה או הקרנה של חום לאורך המערכת (שאינה משתנה) ממאגר חם למאגר קר יותר.
על מנת לשחזר את המערכת וסביבתה המקומית למצב הראשוני החום יצטרך לעבור מגוף קר לגוף חם יותר, מכיוון שדרישה זו מפרה את החוק השני (לפי ניסוח קלאוזיוס), על כן תהליכים אלו מוגדרים כבלתי הפיכים.
התהליכים לעיל יוגדרו כאי הפיכות תרמית חיצונית, כאשר המעבר חום יתבצע בין חלקים שונים של אותה המערכת התהליכים יוגדרו כאי הפיכות תרמית פנימית.
אי הפיכות כימית

חלק מהתהליכים המעניינים ביותר בטבע כרוכים בשינויים ספונטניים במבנה הפנימי, בהרכב הכימי, בצפיפות ועוד.
דוגמאות לתהליכים אלו:
יצירת תרכובות כימיות חדשות - כל הריאקציות הכימיות.
ערבוב שני חומרים שונים – פעפוע של שני גזים אידיאלים שונים וערבוב של אלכוהול עם מים.
שינוי פאזה פתאומי – הקפאת נוזל במצב קירור על ועיבוי של אדים במצב רוויית יתר.
מעבר חומר בין פאזות במגע – אוסמוזה והמסה של מוצק בתוך מים.
תהליכים אלו הם הקשים ביותר לשליטה במעבדה ויש לטפל בהם בשיטות מיוחדות.
תהליכים הכרוכים בשינויים ספונטניים במבנה הפנימי, בהרכב הכימי, בצפיפות ועוד, יוגדרו כאי הפיכות כימית.
תנאים להפיכות ולאי הפיכות

החוק השני של התרמודינמיקה אומר שכל התהליכים הטבעיים והספונטניים הם בלתי הפיכים, בדיקה מובחנת יותר מראה כי כל התהליכים הטבעיים מכילים אחד או שנים מתוך הבאים:
תנאים לשיווי משקל מכני, תרמי, כימי וכלל שיווי משקל תרמודינמי לא מוגדרים היטב.
נוכחות של אפקטים לא משמרים, לדוגמה: חיכוך, צמיגות, אנאלסטיות, התנגדות חשמלית או זיכרון מגנטי.
כלומר, על מנת שתהליך יהיה הפיך אסור שיקיים אחד משני התנאים לעיל.
תהליך הפיך יקיים את שני התנאים הבאים:
תהליך שמבוצע באופן קוואזי-סטטי.
חוסר נוכחות של אפקטים לא משמרים (חיכוך, צמיגות ועוד).
תנאים אלו קשים למימוש באופן מלא, על כן תהליך הפיך הוא בגדר אידיאל מופשט, שימושי לחישובים תאורטיים אך לא תואם למציאות.
דוגמאות לתהליכים בלתי הפיכים

דוגמאות לתהליכים ספונטאניים יומיומיים:
לידה, הזדקנות ומוות.
חלוקת תאים וגידול רקמות.
מעבר חום כתוצאה מהבדל טמפרטורות.
חיכוך.
הזרמת זרם דרך נגד.
מגנטיזציה ופוליריזאציה.
התפשטות טבעית של נוזלים.
תגובות כימיות ספונטאניות.
דוגמה לתהליך בלתי הפיך קלאסי בתרמודינמיקה הוא התפשטות ג'אול. זהו תהליך בו נפח של גז נשמר בצדו האחד של מכל מבודד תרמית וזאת באמצעות מחיצה, בצדה השני של המכל מצוי ריק. כאשר נפתחת המחיצה בין שני חלקי המכל, הגז ממלאה באופן טבעי את המכל כולו. כך שבמהלך התפשטות הגז האנטרופיה גדלה.
ביבליוגרפיה

mark-waldo-zemanskyrichard-dittman, heat-and-themodynamics -seventh edition chapter 6.9,1997
https://www.academia.edu/35252332/Heat_and_Thermodynamics_by_Mark_W_Zemansky_and_Richard_H_Dittman_pdfboi_com_pdf
ראו גם

תהליך הפיך (תרמודינמיקה)
פיזיקה סטטיסטית
תרמודינמיקה
הערות שוליים

↑  David Albert on Time and Chance
↑  בפועל בתחומים של פיזיקת חלקיקים מתברר שטענה זו אינה מדויקת, והיפוך חץ הזמן לבדו אינו סימטריה אמיתית של הטבע, אלא רק כחלק מסימטריית CPT. בכל מקרה, על פי רוב תהליכים מהסוג שהערך עוסק בו מתוארים היטב על ידי חוקי המכניקה הקלאסית, שאכן סימטריים להיפוך בזמן.
↑  Moran, John (2008). "Fundamentals of Engineering Thermodynamics", p. 220. John Wiley & Sons, Inc., USA. ISBN 978-0-471-78735-8.
| --- | --- |
בקרת זהויות :  NLI: 987007562956505171  NKC: ph241147
TEDOM C 12

| --- | --- |

TEDOM C 12 (צולם בפולין)
 מאפיינים כלליים
 יצרן:  חטיבת האוטובוסים של "TEDOM" (אנ')
 שנות ייצור:  2012–2006
 הרכבה:  צ'כיה צ'כיה
 אורך:  12.03 מטר
 רוחב:  2.55 מטר
 גובה:  3.35 מטר
 משקל:  12,100 ק"ג (ריק)  18,000 ק"ג (כולל כושר העמסה מקסימלי)
 בסיס גלגלים:  6,020 מ"מ
 מפרט טכני
 מנוע:  מנוע מסוג "TEDOM TG 210 AH" מונע באמצעות גז טבעי דחוס  מנוע V6 צילינדרים, 11,946 סמ"ק המפיק 282 כ"ס (מנוע טורבו-דיזל מתוצרת "Deutz AG" (אנ') מסוג "DEUTZ TCD 2013")  תמסורת אוטומטית - 4 מהירויות מתוצרת תאגיד רב-לאומי "Voith" (אנ') (שם רשמי : "Voith GmbH & Co. KGaA")  תמסורת אוטומטית - 6 מהירויות מתוצרת "ZF" סוג תמסורת "ZF Ecomat" (אנ')
 מהירות מרבית:  80 קמ"ש (מנוע טורבו דיזל)
TEDOM C 12 הוא אוטובוס עירוני מתוצרת חטיבת ייצור האוטובוסים של היצרנית הצ'כית TEDOM (אנ') אשר יוצר בין השנים 2012–2006 ב-צ'כיה.
ממאפייני "TEDOM C 12"

בשנת 2007 יוצרו 23 יחידות בעלי מנוע המונע על ידי גז טבעי דחוס
בשנת 2008 יוצרו 36 יחידות: 31 יחידות בעלי מנוע המונע על ידי גז טבעי דחוס (באנגלית: CNG: Compressed Natural Gas) ו-5 יחידות אשר הורכב בהם מנוע טורבו-דיזל
על גג דגם "TEDOM C 12" מוקמו 3 מכלים קשיחים של בלוני גז טבעי דחוס, כל מכל בנפח 320 ליטר (בנוסף, קיימת גרסת דגם עם 4 מכלים)
3 דלתות (כפולות) - כניסה, נשלטות באמצעות אלקטרודות
מארז המסגרת של השלדה רותך בקטעים חלולים דקים עם קירות מפלדת אל-חלד. החיפוי נוצר מגיליון אלומיניום שפונה לרכב והגג נבנה מפיברגלס
פנים הרכב בודד על ידי מחצלות עם נייר אלומיניום
חלונות זכוכית משוריינת מודבקים לגוף הדגם
אוטובוס נמוך-רצפה: בדגמי "TEDOM C 12" רצפה שטוחה, גובה הרצפה מהקרקע 34.0 ס"מ, ללא מדרגה
מספר נוסעים: 29 מושבים + נהג, 54 נוסעים בעמידה, סך הכל 83 נוסעים
מנוע אחורי מונח אנכית במה שמכונה "ארובה" בפינה הימנית האחורית של האוטובוס
צמיגים : "275/70 R22,5"
קיבולת מכל דלק - 250 ליטר (דגם מנוע טורבו-דיזל)
טווח נסיעה - 450 ק"מ (דגם גרסת 3 מכלי גז), 650 ק"מ (דגם גרסת 4 מכלי גז) (דגם המונע על ידי "גז טבעי דחוס")
בשנת 2007 1 יחידה בגרסה של מנוע טורבו - דיזל יוצאה לבולגריה (סופיה). בשנת 2008 רכשה "חברת התחבורה הציבורית של סופיה" 8 יחידות
גלריה

דגם "TEDOM C 12"
דגם "TEDOM C 12"
דגם "TEDOM C 12", שנת 2008
דגם "TEDOM C 12"
דגם "TEDOM C 12", שנת 2011 - מבט למושבי הנוסעים
דגם "TEDOM C 12" - מבט למושבי הנוסעים
דגם "TEDOM C 12", שנת 2011
דגם "TEDOM C 12"
דגם "TEDOM C 12"
דגם "TEDOM C 12", שנת 2011 - מבט לתט הנהג ו-לוח מחוונים
ראו גם

TEDOM L12
הערות שוליים

↑  היצרן TEDOM en.wheelsage.org/tedom
↑  דגם "TEDOM C 12" web.archive.org/web/20080604051504
↑  דגם "TEDOM C 12" - מפרט imhd.sk/ba/popis-typu-vozidla/425/Tedom-C12-G
↑  דגם "TEDOM C 12" - תמונות הדגם כולל תמונות מנוע אחורי equipdom.com/product/omsi-typ-tedom-c-12-g-erdgas
Classic

"Classic" הוא סינגל של צמד הפופ האמריקאי MKTO. השיר יצא לראשונה ב-20 ביוני 2013 בהוצאת חברת התקליטים קולומביה רקורדס. השיר מופיע כסינגל השני של אלבום האולפן הראשון של הצמד, MKTO. השיר נכתב על ידי אי. קיד בוגראט, אנדרו גולדסטין, עמנואל קיריאקו ולינדי רובינס, והופק על ידי אי. קיד בוגראט ועמנואל קיריאקו.
נכון לספטמבר 2023, השיר הושמע למעלה מ-227 מיליון פעמים ביוטיוב, ולמעלה מ-1.1 מיליארד פעמים בספוטיפיי.
מיקומי שיא

|   ‏‏‏  מצעדים ודירוגים (2013–2014)> מדינה |   ‏‏‏  מצעדים ודירוגים (2013–2014)> מצעד |   ‏‏‏  מצעדים ודירוגים (2013–2014)> מיקום שיא |   ‏‏‏  מצעדים ודירוגים (2013–2014)>  |
| --- | --- | --- | --- |
|  אוסטרליה | מצעד הסינגלים האוסטרלי | 9 |  |
|  אירלנד | מצעד הסינגלים האירי | 28 |  |
|  ארצות הברית | בילבורד הוט 100 | 14 |  |
|  ארצות הברית | מצעד השירים העכשוויים למבוגרים | 26 |  |
|  ארצות הברית | מצעד 40 השירים למבוגרים | 12 |  |
|  ארצות הברית | מצעד הפופ איירפליי | 8 |  |
|  בולגריה | BAMP | 37 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדיים | 64 |  |
|  הונגריה | Rádiós Top 40 | 8 |  |
|  הונגריה | Single Top 40 | 39 |  |
|  לטביה | European Hit Radio | 6 |  |
|  ניו זילנד | המצעד הניו זילנדי הרשמי | 8 |  |
|  סלובקיה | מצעד 100 הסינגלים הדיגיטליים | 32 |  |
|  סקוטלנד | מצעד הסינגלים הסקוטי | 19 |  |
|  פינלנד | המצעדים הפיניים הרשמיים | 35 |  |
|  פלנדריה | מצעד השירים הצועדים מתחת לפסגה | 9 |  |
|  צ'כיה | מצעד 100 הסינגלים הדיגיטליים | 13 |  |
|  קוריאה הדרומית | מצעד הסינגלים הבין-לאומי של Gaon | 153 |  |
|  קנדה | קנדה הוט 100 | 61 |  |
|  קנדה | מצעד 40 שירי ה-CHR איירפליי | 31 |  |
|  רוסיה | טופ-היט | 217 |  |
|  שוודיה | סוורייטופליסטן | 7 |  |
|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 116 |  |
|  אוסטריה | Ö3 אוסטריה טופ 40‏ | 59 |  |
|  גרמניה | GfK – טופ 100 | 78 |  |
|  שווייץ | המצעד השווייצרי | 93 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  אוסטרליה | מצעד הסינגלים האוסטרלי | 38 |  |
|  ניו זילנד | המצעד הניו זילנדי הרשמי | 41 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  ארצות הברית | בילבורד הוט 100 | 50 |  |
|  ארצות הברית | מצעד הפופ איירפליי | 31 |  |
|  הונגריה | Rádiós Top 40 | 43 |  |
|  שוודיה | סוורייטופליסטן | 28 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| קנדה (Music Canada) | פלטינה | 80,000 |
| דנמרק (IFPI Danmark) | 2× פלטינה | 180,000 |
| גרמניה (BVMI) | זהב | 150,000 |
| ניו זילנד (RMNZ) | פלטינה | 15,000 |
| שוודיה (GLF) | פלטינה | 40,000 |
| הממלכה המאוחדת (BPI) | 2× פלטינה | 1,200,000 |
| ארצות הברית (RIAA) | 2× פלטינה | 2,000,000 |
סטרימינג
| דנמרק (IFPI Danmark) | פלטינה | 2,600,000 |
הערות שוליים

↑  iTunes - Music - Classic - Single by MKTO (ארכיון)
↑  "CLASSIC (Legal Title)". Broadcast Music Incorporated. אורכב מ-המקור ב-21 בספטמבר 2013. נבדק ב-21 בספטמבר 2013. {{cite web}}:  (עזרה)
↑  MKTO - Classic (Official Video), ארכיון מ-2023-09-13, נבדק ב-2023-09-24
↑  Classic, 2012-01-01, ארכיון מ-2023-06-12, נבדק ב-2023-09-24
| --- | --- |
בקרת זהויות :  MusicBrainz release group: 333d9ca0-0abe-40b6-982a-dc8e2b50b145  MusicBrainz work: 3c4329f1-bf81-45bc-b17f-0fe2a0dff2d1
קארול הוכברג

קארול הוכברג (בהונגרית: Carol Hochberg; תאריך לידה לא ידוע – דצמבר 1942) היה יהודי הונגרי שבשנת 1942 מונה למנהל "המחלקה לעניינים מיוחדים", מרכז היהודים (בסלובקית: אוסטרדנה ז'ידוב ÚŽ או "אוז"ה", בגרמנית: יודנצנטרלה), היודנראט של יהודי סלובקיה בשואה, והיה לכלי שרת בביצוע גירוש היהודים מסלובקיה.
במלחמת העולם השנייה

לאחר הדחתו של זקן-היהודים הנריק שוורץ, ראש הקהילות האורתודוקסיות לשעבר מראשות מרכז היהודים לאחר חצי שנה בלבד בתפקידו, הקים דיטר ויסליצני במרכז היהודים הארצי את "המחלקה לעניינים מיוחדים" במטרה שתבצע באורח מיידי את הוראותיו ואת הוראות השלטונות, בראשותו של קארל הוכברג. לפי אחת העדויות, קצב העבודה המהיר של הוכברג הוא שהביא להדחתו של שוורץ ב־1941.
הוכברג פעל לפי הוראותיו של ויסליצני והחל מיד עם הקמת המחלקה לאסוף נתונים חשובים על יהודי מזרח סלובקיה. הוכברג אייש את המחלקה בערב רב של אנשים, ובצד אנשים מהוגנים היו במחלקה חבורה של פורעי מוסר, שבהתנהגותם המחפירה, בעיקר בימי הגירושים, גרמו נזק רב לשמו של אוז"ה. כך, בשנת 1942, נהפך אוז"ה, באמצעות הוכברג, לכלי שרת בביצוע גירוש יהודי סלובקיה. תפקידה הרשמי של המחלקה היה לבצע עבודות מיוחדות בלתי צפויות, אולם בפועל עסקו בעבודות סטטיסטיות וטכניות. המחלקה הייתה שוות ערך לאגפים שבאוז"ה והעומד בראשה היה כפוף ישירות לזקן-היהודים. ב-30 בדצמבר 1941 שיגר הוכברג מכתב ל-UHU[דרושה הבהרה] ובו התריע נגד התקנות המקלות שבגללן לא יהיה באפשרותה של המחלקה להגיע למלוא מכסת המפונים שתוכננה. הוכברג, ששאף להתבלט, הציע כמה רעיונות להצרת ההקלות כדי להגדיל את מספר המפונים, למשל מניעת הקלות מגמלאים שעבדו בשירותים ממלכתיים או ציבוריים. במשך מבצע הפינוי, מראשיתו ועד סופו, הוציא הוכברג כ-30 סוגי טפסים לרישום, בדיקה ומעקב, דיווח, פיקוח וכדומה שנועדו למנוע את התחמקותם של היהודים מלכידה. הוכברג הקים מנגנון אדיר והביא לעקירתם של 3,633 יהודים ממקומות מושבם. שאיפותיו של הוכברג להתבלט הביאו אותו לשיתוף פעולה עם ויסליצני.
ד"ר אוסקר נוימן מתאר אותו
"...כבעל כישורים מובהקים בתחום הניהולי והארגוני, אך כשאפתן חולני ורודף שררה. יש האומרים כי קנה לעצמו שם של אדם שאפתן שמטיל אימה ולא בוחל בשום דרך פעולה."
בהוראת ויסליצני השתתף הוכברג בישיבות ההנהלה של מרכז היהודים, למורת רוחם של רוב חבריה, והפגין בהן את עצמתו. ראש המרכז ארפד שבשטיאן האזין בהבנה לטענת אנשי ההנהלה על מעשיו של הוכברג, אך ללא הועיל. פעילי המרכז שהעזו לצאת בגלוי נגד הוכברג הודחו. הנותרים, שהבינו כי במאבק גלוי לא ישיגו דבר, החליטו לפעול בדרכים שונות כדי להקטין את הסכנה שנשקפה לציבור היהודי ממעשיו של הוכברג.
לאחר בלימת הגירושים בשנת 1942 הגה הרב וייסמנדל רעיון חדש: להציל את כלל שרידי יהדות אירופה על ידי משא ומתן עם הגרמנים באמצעות ויסליצני. לימים תזכה יוזמה זו לשם "אירופה פלאן". על סמך הדיונים עם ויסליצני היה נראה שבתמורה לשניים עד שלושה מיליון דולר יסכימו ראשי האס.אס לביצוע התוכנית. ההצעה לא התקבלה באופן מיידי והיו שהטילו ספק ביוזמה. הראשונים שהשתכנעו כי לתוכנית ההצלה יש סיכוי היו גיזי פליישמן ואנדרי שטיינר. בסוף אוקטובר 1942 חודש המשא ומתן עם ויסליצני, עדיין בתיווכו של הוכברג. ב-12 בדצמבר נתן היטלר את הסכמתו להימלר לשחרור יהודים תמורת סכומים משמעותיים במטבע חוץ. הסכמת הגרמנים לניהול משא ומתן על "אירופה פלאן" חושפת קו אופייני במדיניות "פתרון הבעיה היהודית", שקיבלה ביטוי מובהק מאוחר יותר בחיסול יהדות הונגריה: לשחרר בודדים בכסף רב לצד השמדת המונים.
הגישושים הראשונים אצל ויסליצני העלו, כי הממונים עליו הסכימו עקרונית להצעה וביקשו פרטים נוספים. הוכברג, שפתח במשא ומתן עם ויסליצני, נעצר באופן מפתיע בראשית דצמבר. חקירתו חשפה סודות רבים מפעילותה של "קבוצת העבודה". יש מעריכים, שהסיבות למעצרו של הוכברג נעוצות בעובדה, שהוא פשוט סיים את תפקידו, וויסליצני לא נזקק עוד לשרותיו.
לקריאה נוספת

רוטקירכן, ליוויה, חורבן יהדות סלובאקיה: תיאור היסטורי בתעודות. "יד ושם", ישראל, 1961.
פטרן גילה, האם מאבק על הישרדות: הנהגת יהודי סלובקיה בשואה 1944-1938. "יד ושם", ישראל, הוצאת מורשת, 1992.
רוברט ביכלר יהושע, פנקס הקהילות: סלובקיה. "יד ושם", ישראל, 2003.
הערות שוליים

↑  פטרן גילה, האם מאבק על הישרדות: הנהגת יהודי סלובקיה בשואה 1938- 1944, ירושלים: הוצאת מורשת, 1992, עמ' 51-52
↑  רוטקיכן ליוויה, חורבן יהדות סלובאקיה, ירושלים: יד ושם, 1961
↑  פטרן גילה, האם מאבק על הישרדות, ירושלים: מורשת, 1992
↑  אמיר השכל, slovakia, יוני 2009
מערבל מגנטי

מערבל מגנטי
מערבל מגנטי (באנגלית: Magnetic stirrer) הוא מכשיר מעבדה שמשתמש בשדה מגנטי משתנה בכדי לגרום למוט הנתון בנוזל להסתובב מהר מאוד, ובכך לבחוש את הנוזל. השדה המסתובב עשוי להיווצר על ידי מגנט מסתובב או קבוצה של אלקטרומגנטים נייחים, הממוקמים מתחת למכל הנוזל.
המערבל משמש בכימיה ובביולוגיה כדרך נוחה לערבב נוזלים בנפח קטן ובמקרים בהם צורות אחרות של ערבוב, כגון בוחשים עיליים ומוטות ערבוב, עשויות להיות פחות יעילות.
היסטוריה

רישום הפטנט הראשון למערבל מגנטי הינו ב-9 באוקטובר בשנת 1917 לריצ'רד ה. סטרינגהם מבאונטיפול, יוטה. המערבל של סטרינגהם השתמש באלקטרומגנטים נייחים בבסיס, ולא במגנט קבוע מסתובב, בכדי לסובב את המערבל.
ארתור רוזינגר מניוארק, ניו ג'רזי רשם פטנט בארצות הברית בשם Magnetic Stirrer ב-6 ביוני 1944, לאחר שהגיש בקשה ב-5 באוקטובר 1942. הפטנט של רוזינגר כולל תיאור של מגנט המוצב בכלי, המונע על ידי מגנט מסתובב על ידי מנוע הממוקם בבסיס מתחת לכלי.
רוזינגר גם גילה שציפוי המגנט בפלסטיק או כיסויו בזכוכית או פורצלן הופך אותו לאינטלי כימי.
המגנט המצופה פלסטיק הומצא באופן עצמאי בסוף שנות ה-40 על ידי אדוארד מקלוהן, שעבד ב-Torpedo Experimental Establishment (אנ') (TEE), בגרינוק, סקוטלנד.
המערבל המגנטי הרב-נקודתי הראשון פותח ורשם פטנט על ידי סלבדור בונט מחברת SBS בשנת 1977. בונט קבע בנוסף את הנוהג לציין את הערך של כוח ערבוב ב"ליטר מים", שהוא תקן השוק כיום.
מבנה

מערבל מגנטי מורכב ממגנט המוצב בתוך נוזל ומספק את פעולת הבחישה.
תנועת המגנט המערבל מונעת על ידי מגנט מסתובב אחר או מכלול אלקטרומגנטים בבסיס המערבל, מתחת לכלי המכיל את הנוזל.
מוטות הערבוב מצופים בדרך כלל ב-PTFE, או, לעיתים רחוקות יותר, בזכוכית; הציפויים נועדו להיות אינרטיים מבחינה כימית, ואינם מזהמים או מגיבים כימית לתערובת שבה הם נמצאים.
באם PTFE אינו מתאים בגלל טמפרטורה גבוהה או תגובה כימית, זכוכית מהווה תחליף הולם.
בהמסת הפחתות מתכות המשתמשות במתכת אלקליית המומסת באמין ראשוני, טפלון עשוי להנזק במידה מסוימת.
למרות שגם זכוכית עלולה להנזק על ידי חומר אלקלי חזק (כגון לורית) בהתאם לחום, זמן החשיפה והריכוז.
לעיתים מכיל המערבל פלטות חמות שמשרתות לעיתים קרובות מטרה כפולה על ידי שילוב הן מכלול המערבבים והן גוף חימום.
גופי חימום כאלה עשויים לנוע בעוצמתם בין כמה מאות לכמה אלפי וואט, ולאפשר ערבוב וחימום בו זמנית. טמפרטורת הנוזל המקסימלית שניתן להגיע אליה תלויה בגודל הבקבוק, בכמות התמיסה שיש לחמם, בעוצמת גוף החימום ובכמות הבידוד במערכת.
החומר המגנטי בתוך הסורגים הוא לרוב אלניקו או קובלט סמריום, שיכול לעמוד בטמפרטורות גבוהות ללא אובדן חוזק מגנטי, אם כי עבור ערבול רכיבים בטמפרטורה נמוכה ניתן להשתמש בניאודימיום.
בגלל גודלו הקטן, המגנט המשמש לערבוב (בתוך החומר שבכלי) מנוקה ומעוקר בקלות רבה יותר מאשר מכשירי ערבוב אחרים. ואינו דורש חומרי סיכה שעלולים לזהם את כלי התגובה ואת המוצר.
על מנת להוציא את המגנט מהכלי משתמשים ב-stir bar retriever - מגנט נפרד בקצה מקל ארוך (המצופה גם בטפלון אינרטי כימית) המשמש להסרת מוטות ערבוב מכלי.
שימושים

מערבלים מגנטיים משמשים לעיתים קרובות במעבדות בכימיה ובביולוגיה, שם ניתן להשתמש בהם בשביל לערבב כלים או מערכות סגורים הרמטית ללא צורך באטמים מסובכים. הם מועדפים על פני בוחשים ממונעים מכנית מכיוון שהם שקטים יותר, יעילים יותר, ואין להם חלקים חיצוניים נעים שעלולים להישבר או להתבלות (מלבד המגנט הפשוט עצמו). המערבלים המגנטיים עובדים היטב בכלי זכוכית המשמשים בדרך כלל לתגובות כימיות, בשל כך שזכוכית אינה משפיעה באופן ניכר על השדה מגנטי.
הגודל המוגבל של המגנט העליון גורם לכך שניתן להשתמש במערבלים מגנטיים רק לניסויים קטנים יחסית, של 4 ליטר או פחות. מוטות ערבוב מתקשים גם להתמודד עם נוזלים צמיגיים או תרחיפים סמיכים. עבור נפחים גדולים יותר או נוזלים צמיגיים יותר, יש צורך בדרך כלל בבחישה מכנית כלשהי (למשל, בוחש עילי).
בכימיה סינתטית, מערבל/מחמם מגנטי משולב, המצויד במנגנון מובנה של בקרת טמפרטורה וויסות טמפרטורה, משמש בדרך כלל עם אמבט חימום (בדרך כלל שמן, חול או מתכת בהמסה נמוכה) או אמבט קירור (בדרך כלל מים, קרח, או נוזל אורגני מעורבב עם חנקן נוזלי או קרח יבש כנוזל קירור), המאפשר לשמור על כלי תגובה הממוקמים באמבטיה בטמפרטורות שבין 120 ל-250 מעלות צלזיוס.
ראו גם

מערבל (מכניקה)
כימיה
הערות שוליים

↑  "Electrical drink-mixer".
↑  "Evolution of Biological Shakers and Stirrers". Lab Manager.
1 2 3  "Stir Bars". University of Colorado at Boulder. אורכב מ-המקור ב-7 ביוני 2014. נבדק ב-16 בפברואר 2013. {{cite web}}:  (עזרה)
↑  Del Campo FJ, Neudeck A, Compton RG, Marken F, Bull SD, Davies SG (ביולי 2001). "Low-temperature sonoelectrochemical processes: Part 2: Generation of solvated electrons and Birch reduction processes under high mass transport conditions in liquid ammonia". Journal of Electroanalytical Chemistry. 507 (1): 144–151. doi:10.1016/S0022-0728(01)00368-0. {{cite journal}}:  (עזרה)
↑  de Los Reyes CA, Smith McWilliams AD, Hernández K, Walz-Mitra KL, Ergülen S, Pasquali M, Martí AA (במרץ 2019). "Adverse Effect of PTFE Stir Bars on the Covalent Functionalization of Carbon and Boron Nitride Nanotubes Using Billups-Birch Reduction Conditions". ACS Omega. 4 (3): 5098–5106. doi:10.1021/acsomega.8b03677. PMC 6648908. PMID 31459687. {{cite journal}}:  (עזרה)
↑  Girolami GS, Thomas B, Rauchfuss TB, Angelici RJ (1999-08-01). Synthesis and Technique in Inorganic Chemistry: A Laboratory Manual (3 ed.). University Science Books. p. 87. ISBN 978-0-935702-48-4. נבדק ב-2013-04-23.
ארבעה מוטות ערבוב מגנטיים ליד מקל מטר
גדלים שונים של מוטות ערבוב מגנטיים
מערבבים תערובת של אדמה ומים דה-יונים כדי לכייל pH
Run (שיר של ואן ריפאבליק)

"Run" הוא סינגל של הלהקה האמריקאית ואן ריפאבליק, המופיע כסינגל החמישי של אלבום האולפן החמישי של הלהקה, Human. השיר יצא ב-5 במאי 2021 בהוצאת חברות התקליטים אינטרסקופ רקורדס ומוזלי מיוזיק גרופ. השיר נכתב והופק על ידי ראיין טדר, ברנט קטצל, ג'ון נתנאל וטיילר ספרי.
נכון לספטמבר 2023, השיר הושמע למעלה מ-51 מיליון פעמים ביוטיוב, ולמעלה מ-478 מיליון פעמים בספוטיפיי.
גרסה לטינית של השיר, בשיתוף פעולה עם מריה אנג'ליק, יצאה ב-23 ביולי 2021. ב-30 ביולי 2021, יצאה גרסת הרמיקס של Jacaranda לשיר. ב-13 באוגוסט 2021, יצאה גרסת הרמיקס של קולינס לשיר.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 67 |  |
|  אוסטריה | Ö3 אוסטריה טופ 40‏ | 24 |  |
|  אוסטרליה | מצעד הסינגלים האוסטרלי | 56 |  |
|  איטליה | מצעד הסינגלים האיטלקי | 31 |  |
|  אירלנד | מצעד הסינגלים האירי | 40 |  |
|  ארצות הברית | מצעד השירים מתחת להוט 100 | 11 |  |
|  ארצות הברית | מצעד השירים הדיגיטליים | 34 |  |
|  גרמניה | GfK – טופ 100 | 19 |  |
|  דרום אפריקה | איגוד תעשיית ההקלטות הדרום אפריקאי | 65 |  |
|  הולנד | מצעד 40 הסינגלים ההולנדיים | 4 |  |
|  הולנד | מצעד 100 הסינגלים ההולנדיים | 20 |  |
|  הונגריה | Rádiós Top 40 | 19 |  |
|  הונגריה | Stream Top 40 | 34 |  |
|  הממלכה המאוחדת | מצעד הסינגלים הבריטי | 90 |  |
|  ולוניה | אולטראטופ 40 | 12 |  |
|  לטביה | European Hit Radio | 9 |  |
|  ליטא | AGATA | 61 |  |
|  ניו זילנד | המצעד הניו זילנדי הרשמי | 10 |  |
|  סלובקיה | מצעד 100 שירי הרדיו | 7 |  |
|  סלובקיה | מצעד 100 הסינגלים הדיגיטליים | 21 |  |
|  פולין | מצעד 100 שירי האיירפליי | 7 |  |
|  פורטוגל | מצעד הסינגלים הפורטוגזי | 161 |  |
|  פינלנד | מצעד האיירפליי | 37 |  |
|  פלנדריה | אולטראטופ 50 | 7 |  |
|  צ'כיה | מצעד 100 שירי הרדיו | 2 |  |
|  צ'כיה | מצעד 100 הסינגלים הדיגיטליים | 11 |  |
|  צרפת | SNEP | 86 |  |
|  קנדה | קנדה הוט 100 | 56 |  |
|  קנדה | מצעד האיירפליי העכשווי | 46 |  |
|  שוודיה | סוורייטופליסטן | 77 |  |
|  שווייץ | המצעד השווייצרי | 15 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  עולמי | בילבורד גלובל 200 | 192 |  |
|  אוסטריה | Ö3 אוסטריה טופ 40‏ | 46 |  |
|  איטליה | מצעד הסינגלים האיטלקי | 89 |  |
|  גרמניה | GfK – טופ 100 | 54 |  |
|  הולנד | מצעד 40 הסינגלים ההולנדיים | 10 |  |
|  הולנד | מצעד 100 הסינגלים ההולנדיים | 57 |  |
|  הונגריה | Stream Top 40 | 87 |  |
|  ולוניה | אולטראטופ 40 | 52 |  |
|  פולין | ZPAV | 81 |  |
|  פלנדריה | אולטראטופ 50 | 23 |  |
|  שווייץ | המצעד השווייצרי | 44 |  |
|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |   ‏‏‏  מצעדי סוף שנה (2022)>  |
| --- | --- | --- | --- |
|  פלנדריה | אולטראטופ 50 | 109 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| אוסטריה (IFPI Austria) | פלטינה | 30,000 |
| דנמרק (IFPI Danmark) | זהב | 45,000 |
| צרפת (SNEP) | פלטינה | 200,000 |
| גרמניה (BVMI) | זהב | 200,000 |
| איטליה (FIMI) | פלטינה | 70,000 |
| פולין (ZPAV) | פלטינה | 50,000 |
| הממלכה המאוחדת (BPI) | כסף | 200,000 |